2011 October | Salt Sweet Catering
Salt Sweet Catering Nuusbrief 2
Posted on October 28, 2011 by Hester
Welkom by hierdie uitgawe van die SALT SWEET NUUSBRIEF. Baie dankie vir die positiewe terugvoer, en voorstelle. In hierdie uitgawe wil ons graag die volgende met julle deel. Akasia Plaas en Kuns Mark De Wildt Kersmark op Saterdag 5 November … Continue reading →
Salt Sweet Catering Nuusbrief 1
Posted on October 20, 2011 by Hester
Ons het nog altyd geglo dat ‘n Nuusbrief, ‘n Nuusbrief is, en nie ‘n boek nie, so in hierdie uitgawe van die SALT SWEET NUUSBRIEF sal ons dus probeer om dit “short and sweet” te hou. Ons wil julle graag … Continue reading → Ramaphosa ‘diep bedroef’ oor lewensverlies in Limpopo | Netwerk24
Ramaphosa ‘diep bedroef’ oor lewensverlies in Limpopo
17 Junie 2019 15:01
Die toneel in Limpopo die afgelope naweek waarin 24 mense dood is.Foto: Verskaf
Pres. Cyril Ramaphosa het Maandag gesê dat hy diep bedroef is oor die dood van 24 mense Sondagaand in ’n motorongeluk op die R81-pad in Maphalle, Limpopo.
“Die dood van die mense is hartverskeurend. Dit is absoluut verwoestend om soveel jong mense só te verloor,” sê Ramaphosa luidens ’n verklaring.
Die president het sy medelye teenoor die oorledenes se geliefdes en families uitgespreek. “Ons gedagtes en gebede is met diegene wat in die ongeluk beseer is en ons wens hulle spoedige beterskap toe,” sê die president.
Kol. Moatshe Ngoepe, polisiewoordvoerder, het vroeër aan Netwerk24 gesê daar was omstreeks 22:00 Sondagaand ’n botsing tussen ’n bus en ’n Toyota Quantum-minibus op die R81-pad tussen Mooketsi en Giyani.
Buiten een, wat ernstig beseer is, is die 24 ander passasiers in die taxi almal op slag dood. Die bestuurder van die bus en twee passasiers het ernstige beserings opgedoen. Hulle is hospitaal toe gebring.
Dié ongeluk is die derde noodlottige ongeluk in Limpopo in die langnaweek. Ses mense is vroeër in ’n botsing tussen ’n BMW en ’n Mercedes-Benz op die R81-pad.
Daar was ook ’n botsing Saterdag tussen ’n bus en ’n bakkie op die R71-pad waarin twee mense in die bakkie dood is en 78 buspassasiers beseer is.
Meer oor: Limpopo | Taxi-Ongeluk